"Pentru această seară am avut două invitaţii, am acceptat-o pe cealalată", a spus Iohannis, într-o conferinţă de presă.

El a menţionat că va participa la o altă emisiune televizată, la Digi 24.

Iohannis a fost întrebat dacă, în opinia sa, dezbaterea de miercuri seară a fost ultima confruntare cu Victor Ponta sau dacă va mai fi vreo dezbatere. "Nu cred că va mai fi", a răspuns Iohannis.

Pentru campania de la turul II al prezidenţialelor, social-democraţii au propus patru emisiuni, la patru televiziuni de ştiri - luni, marţi, miercuri şi joi, la România TV, Realitatea TV, B1, respectiv Antena 3, iar ACL o dezbatere pe teren neutru.

Marţi seară a avut loc o primă confruntare între cei doi candidaţi, la Realitatea TV, iar miercuri seară aceştia s-au întâlnit la B1 TV.